Jong vrou se liggaam in veld opgespoorArgieffoto ŉ Vrou is doodgeskiet en haar liggaam in ŉ kombers en stuk plastiek toegedraai en in ŉ veld naby die Nancifield-nywerheidsgebied in Eldoradopark, Gauteng, gelaat. “Die vrou het kneusplekke aan haar nek gehad en vermoedelik ŉ skietwond onder haar neus,” het ao Kay Makhubela, woordvoerder van die polisie in Gauteng, gesê. “ŉ Verbyganger het Vrydag op haar liggaam afgekom.” Volgens Makhubela sal ŉ nadoodse ondersoek bepaal hoe die vrou, wat tussen 20 en 30 jaar oud is, dood is. Sy is nog nie uitgeken nie. Die polisie ondersoek ŉ saak van moord.